*****

ΚΑΝΟΝΙΣΜΟΣ (ΕΟΚ) αριθ. 2880/84 ΤΗΣ ΕΠΙΤΡΟΠΗΣ

της 12ης Οκτωβρίου 1984

που τροποποιεί τον κανονισμό (ΕΟΚ) αριθ. 1618/81 για τον καθορισμό των προϊόντων βάσης που δεν τυγχάνουν προπληρωμής των επιστροφών κατά την εξαγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργάνωσης της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 16 παράγραφος 6, καθώς και τις αντίστοιχες διατάξεις των άλλων κανονισμών που αφορούν την κοινή οργάνωση της αγοράς στον τομέα των γεωργικών προϊόντων,

τον κανονισμό (ΕΟΚ) αριθ. 565/80 του Συμβουλίου της 4ης Μαρτίου 1980 σχετικά με την προπληρωμή των επιστροφών κατά την εξαγωγή των γεωργικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 2026/83 (4),

Εκτιμώντας:

ότι το άρθρο 4 παράγραφος 2 του κανονισμού (ΕΟΚ) αριθ. 565/80 εφαρμόζεται στα μεταποιημένα προϊόντα, καθώς και στα εμπορεύματα που λαμβάνονται από τα προϊόντα βάσης υπό τον όρο ότι δεν απαγορεύεται το καθεστώς τελειοποίησης προς επανεξαγωγή για συγκρίσιμα προϊόντα·

ότι, σε συνέχεια του κανονισμού (ΕΟΚ) αριθ. 866/84 του Συμβουλίου της 31ης Μαρτίου 1984 σχετικά με τη λήψη ειδικών μέτρων αποκλεισμού των γαλακτοκομικών προϊόντων από το καθεστώς τελειοποίησης προς επανεξαγωγή και των συνηθισμένων μεταχειρίσεων (5), όπως τροποποιήθηκε με τον κανονισμό (ΕΟΚ) αριθ. 1686/84 (6), πρέπει να τροποποιηθεί ο κατάλογος των προϊόντων που δεν μπορούν να τύχουν του καθεστώτος προπληρωμής της επιστροφής κατά την εξαγωγή και, συνεπώς, να τροποποιηθεί ο κανονισμός (ΕΟΚ) αριθ. 1618/81 της Επιτροπής (7)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 1618/81 αντικαθίσταται από το ακόλουθο κείμενο:

«Άρθρο 1

Τα προϊόντα βάσης που δεν επωφελούνται από το καθεστώς που αναφέρεται στο άρθρο 4 του κανονισμού (ΕΟΚ) αριθ. 565/80 είναι:

α) εκείνα που αναφέρονται στο άρθρο 1 του κανονισμού (ΕΟΚ) αριθ. 804/68 του Συμβουλίου (1), εφόσον προορίζονται για την παρασκευή των προϊόντων που αναφέρονται στο εν λόγω άρθρο ή εμπορευμάτων που εμφαίνονται στο παράρτημα του εν λόγω κανονισμού·

β) εκείνα που απαριθμούνται στο παράρτημα, εφόσον προορίζονται για μεταποίηση σε προϊόντα που αναφέρονται:

- στο παράρτημα Α του κανονισμού (ΕΟΚ) αριθ. 2727/75, εκτός από τα προϊόντα της διάκρισης 23.07 Β του Κοινού Δασμολογίου,

- στο άρθρο 1 παράγραφος 1 στοιχείο γ) του κανονισμού (ΕΟΚ) αριθ. 1418/76 (2).

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 166 της 11. 6. 1976, σ. 1.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Οκτωβρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 11.

(2) ΕΕ αριθ. L 107 της 19. 4. 1984, σ. 1.

(3) ΕΕ αριθ. L 62 της 7. 3. 1980, σ. 5.

(4) ΕΕ αριθ. L 199 της 22. 7. 1983, σ. 12.

(5) ΕΕ αριθ. L 90 της 1. 4. 1984, σ. 27.

(6) ΕΕ αριθ. L 159 της 15. 6. 1984, σ. 50.

(7) ΕΕ αριθ. L 160 της 18. 6. 1981, σ. 17.